procesaur/Wiki.mk huggingface dataset:
Природен роман

Природне роман (бугарски: ''Естетствен роман'') е роман од бугарскиот писател Георги Господинов. Романот за првпат бил објавен во 1999 година.
1 Изданија на македонски јазик
Во 2003 година, „Природен роман“ бил објавен од издавачката куќа „Темплум“, како седма книга на библиотеката „Магма“. Преводот од бугарски јазик го направил Никола Маџиров. Книгата е отпечатена во мал формат (18 сантиметри), во мек повез и има 187 страници. Каталогизацијата е извршена во Националната и универзитетска библиотека „Св. Климент Охридски“ - Скопје и ја носи ознаката ISBN 9989-902-21-6. Графичкото уредување и дизајнот на книгата е дело на фирмата „Точка“. На крајот од книгата се наоѓа белешка за авторот.
2 Содржина
Во јануари 1997 година, еден писател си купува стол за нишање. Тој е оженет, но по неколку години поминати во тивка нетрпеливост, тој се разведува од сопругата Ема, која претходно останува бремена со друг маж. По разводот, тој пишува роман во фрагменти, во кој раскажува за своите дилеми по разводот и во кој ги бележи спомените од детството. Неговата намера е да напише „природен роман“, т.е. роман што се состои само од почетоци на повеќе приказни. Еден ден, уредникот на едно списание го добива ракописот на романот, но без името на авторот. Набргу, кај него доаѓа една жена, која му кажува дека во романот е опишан нејзиниот заеднички живот со авторот во периодот пред разводот. Уредникот го наоѓа писателот кој живее како скитник, но подоцна, кога романот е готов за печатење, авторот исчезнува...
3 За делото
„Природен роман“ ја добил специјалната награда на националниот конкурс „Развитие“ за современ бугарски роман. Во 2001 година, романот бил објавен во Србија (издание на „Геополитка“), а во 2002 година во Франција (издание на „Фебиус“). Исто така, романот добил бројни позитивни рецензии во повеќе бугарски и светски весници и списанија. Така, ''Livres-Hebdo'' од Париз го опишал како „неидентификуван литературен објект...во секој поглед блескав и новаторски во однос на формата“; парискиот ''Le Nouvel Observateur'' го нарекол романот „забавен и оригинален“; весникот ''Le Soir'' од Брисел го опишал романот како „префинето деби“; според весникто „Политика“ од Белград, романот се одликува со „извонреден израз и леснотија на раскажувањето, заедно со вешто преминување низ различните стилови и жанрови“; според ''Worl Literature Today'', вистинската вредност на романот се состои од „прикажувањето на секојдневниот живот во посткомунистичка Бугарија како смеса на обичното и возвишеното“; Симона Мирчева од „Капитал“ го прогласила романот за најдобрата белетристичка книга во 1999 година; според Бојко Пенчев од „Литературен весник“, романот е „книга за животот и за нашата неспособност да се снајдеме ниту со него ниту со неговото опишување“; Митко Новков од „Култура“ го опишува како „егзистенцијалистички постмодернистички роман“; а Марин Бодаков од „Егоист“ го прогласил за „прв роман, по раѓање и слава, на генерацијата на '90-тите“;
Лет во место (филм)

„Лет во место“ — македонски филм од 1984 година. Го режирал Слободан Унковски, а сценариото го напишал Горан Стефановски.
1 Улоги
Глумец, Улога
Ненад Стојановски, Михајло
Благоја Чоревски, Евто
Нада Гешоска, Султана
Кирил Ристоски, Киро
Гоце Тодоровски, Ангеле
Александар Ѓорчев, Кајмакамот
Љупчо Петрушевски, Остоиќ
Мими Таневска, Рајна
Душко Костовски, Поп Велков
Останати улоги &#9660;
Глумец, Улога
Мехди Бајрактари, Панајотис
Лилјана Велјанова, Елена
Симеон Мони Дамевски, Гаврил
Мирче Доневски, Арамијата
Владимир Талески, Зографот 1
Ванчо Петрушевски, Зографот 2
Кики Мусампа

Кизито "Кики" Мусампа (роден на 20 јули 1977 во Киншаса, Заир, сега ДР Конго) — поранешен холандски фудбалер, роден во ДР Конго, играч од средниот ред.
Кариерата на Мусампа била патувачка, но имал забележителни настапи во екипи како Ајакс, Бордо, Малага, Атлетико Мадрид и Манчестер Сити.
Исто така, тој имал забележано 28 настапи во младинските категории на Холандија, со репрезентациите под 20 и под 21 година.
Барон (титула)

Барон – благородничка титула. Женски род е бароница или баронеса.
Во феудална Западна Европа, барон бил феудален господар и непосреден вазал на кралот, а подоцна станал само почесна благородничка титула.
1 Велика Британија
Титулата барон во Англија е титула на млад пер и во хиерархијата на благороднички титули се наоѓа под титулата виконт. Значи барон е најниска титула на перството (високото благородништво).
Во Шкотска до денот на укинување на феудалното право (28 ноември 2004), бароните биле феудални господари со ограничена кривична и судска надлежност на своите имоти, именувале судии, обвинители и судски чиновници. После 28 ноември 2004 година, сите шкотски феудални барони го изгубиле правото на власт и судска постапка кое го имале на основа на својот баронски статус. Титулата барон е префрлена меѓу другите наследни благороднички титули и денес таа е најмлада благородничка титула во Шкотска.
2 Германија
Во Германија титулата барон ја добивале членовите на витешките семејства кои биле непосредни вазали на царот. Во XV век, титулата им се давала и на благородничките семејства кои биле во вазален однос кон други велможи. Според тоа титулата барон (((lang-de|Freiherr) по ранг била веднаш под грофовската. Истото било и во Австрија, Англија и Франција каде баронската титула била веднаш после титулите виконт, маркиз и војвода, а исто така под синовите на маркизите и војводите и најстарите синови на грофовите.
3 Русија
Во Руската Империја, титулата барон ја вовел Петар Велики. На крајот на XIX век, во Русија биле регистрирани 240 баронски семејства. Титулата била укината после Октомвриската револуција (1917).
4 Баронот како тема во уметноста
* „Смртта на баронот Гандара“ - расказ на чешкиот писател Карел Чапек.* „Баронот на дрво“ - роман на италијанскиот писател Итало Калвино од 1957 година.
5 Галерија
6 Поврзано
*Баронет
*Благородништво
Стевија

Стевија — род кој опфаќа околу 240 видови билки и грмушки од семејството на главоцветните (''Asteraceae''), со потекло од суптроските и тропските подрачја од западна Северна Америка до Јужна Америка.
Видот слатка стевија (''Stevia rebaudiana'') е од големо стопанско значење бидејќи содржи соединенија (стевиолни гкликозиди) кои даваат сладок вкус и се преработува во засладувач под општиот назив „стевија“ и неколку трговски називи. Растението се користело од мештаните долго пред неговото воведување на светските пазари.
1 Таксономија
Родот има 240 видови растенија, домородни во Јужна Америка, Средна Америка и Мексико, а неколку видови виреат на север до Аризона, Ново Мексико и Тексас. Наречен е по шпанскиот ботаничар и лекар Педро Хаиме Естеве (1500–1556), професор на универзитетот во Валенсија.
Голем Брзовец

Голем Брзовец — планински врв на планината Бистра, во западниот дел на Македонија. Неговата надморска височина изнесува 2.082 метри. Се наоѓа на големиот карпест гребен наречен Брзовец на јужниот дел на планинското било на Бистра, од десната страна на долината на Тресонечка Река и Мала Река во срцето на Мијачијата. Во подножјето на Брзовец во линија јужно од врвот, веднаш до десниот брег на бујните брзаци на Тресонечка Река се наоѓа пештерата Алилица, а непосредно на запад пред поседните метри на врвот има огромни вртачи. Поради средишната географска поставеност од врвот Голем Брзовец се пружа прекрасна глетка на целата планина Бистра со нејзините највисоки врвови Меденица, Чавкарник, Ќурков Дол и Мавровското Езеро и крајните делови на Шар Планина на север, Стогово и Караорман на југ, врвот Радуч на Јабланица на југозапад и извонредна глетка на селото Лазарополе како орлово гнездо на дланка кон југ. До врвот може да се пристапи од селото Тресонче од југ или од Галичник преку месноста Селска Ливада и карстното Суво Поле од запад, по трансверзална патека пробиена за искачувањето во рамки на планинарскиот предизвик „12 Врвови“.
1 Галерија
Превој

Превој, превал, превалец, преслап или пресека — слегнат дел од планина преку кој обично води пат од едната до другата страна на планината. Вообичаено на превојот се наоѓа точката со најголема надморска височина на патот на таа делница.
Низ историјата планините им претставувале препрека на трговците, војниците и останатите патници. Превоите се стратешки војни точки бидејќи лесно може да се контролира сообраќајот преку него.
1 Превои во Македонија
Најкарактеристични палеоземјишни облици кои се зачувани на територијата на Република Македонија се остатоци од преграбенските или прелимниските, односно преезерски долини. Тоа се доловите, а некаде и речни тераси од старите речни долини, кои постоеле пред распарчувањето на старата балканска маса. Тогашната речна мрежа имала поинакви правци на речни долини. Една таква долина била долината на Ѓаватска Река, која доаѓала од запад и течела кон југоисток, во правец на Егејскиот дел на Македонија. Со радијалните тектонски движења Ѓаватска Река била распарчена, при што се спуштиле Охридската и Преспанската Котлина и Пелагонија, а се издигнале околните планини. Остатоци од оваа река во вид на фосилен-флувијален релјеф - речни тераси и речен нанос од песок и чакал, се наоѓаат на надморска височина на денешните патни правци на превлаците: Буково - 1207 м (помеѓу Охридската и Преспанската Котлина) и Ѓавато - 1067 м (помеѓу Преспанска Котлина и Пелагонија).
Превлаци, односно превои како релјефни траги од старите речни долини има на повеќе места во Република Македонија. Такви се Плетвар (995 м), Присад (1093 м) меѓу Пелагонија и Повардарието, потоа Буковиќ (1.185 м), Стража (1.212 м) меѓу Полошката и Кичевската Котлина, Пресека (1.082 м) меѓу Кичевска Котлина и Дебрца, Калдармибогаз меѓу Полог и Скопска Котлина, Барбарас и Уши помеѓу Порече и Пелагонија и др.
*Буково
*Ѓавато
*Плетвар
*Пресека
*Серта
*Стража
*Страцин
2 Галерија
Горица (покраина)

Горица или Гориција (|Provincia di Gorizia, |Goriška pokrajina) — покраина во автономниот регион Фурланија-Јулиска Краина, североисточна Италија. Зафаќа површина и вкупно население од 142.035 жители (2012). Излегува на Јадранското Море со брег во должина од . Седиште е градот Горица (Гориција).
1 Општини
Покраината денес опфаќа вкупно 25 општини. Покрај италијанските, во загради дадени се и традиционалните словенечки називи, освен за градот Горица, каде случајот е обратен.
* Вилесе (Вилеш)
* Горица (Гориција)
* Градиска д’Изонцо (Градишче на Соча)
* Градо (Градеж)
* Добердо дел Лаго (Добередоб)
* Долења дел Колио (Долење)
* Каприва дел Фриули (Копривно)
* Кормонс (Крмин)
* Маријано дел Фриули (Марјан)
* Медеја
* Монфалконе (Тржич)
* Мораро (Морар)
* Моса (Мош)
* Романс д’Изонцо (Романж на Соча)
* Ронки деи Леџонари (Ронке)
* Савоња д’Изонцо (Соводње)
* Саградо (Заграј)
* Сан Канцијан д’Изонцо (Шкоцјан на Соча)
* Сан Лоренцо Изонтино (Шловренц)
* Сан Пјер д’Изонцо (Шпетер)
* Сан Флоријано дел Колио (Штеверјан)
* Старанцано (Штаранцан)
* Туријако (Турјак)
* Фара д’Изонцо (Фара на Соча)
* Фољано-Редипуља (Фољан Средипоље)
2 Историја
Од 1924 до 1927 г. населените места на оваа територија биле во состав на покраината Удине.
Од 1918 до 1924 и од 1927 до 1947 г. покраината Горица опфаќала низа населени места кои потоа се припоени кон Југославија и денес се во состав на Словенија. Во заграда се дадени поранешните италијански називи.
*''Ајдовшчина (Ајдусина)''*''Анхово (Салона д’Изонцо)''*''Бовец (Плецо)''*''Браник (Рифемберго)''*''Брегињ (Бергоња)''*''Випава (Випако)''*''Випавски Криж (Санта Кроче ди Ајдусина)''*''Грахово на Бача (Гракова Серавале)''*''Гргар (Гаргаро)''*''Доброво (Кастел Добра)''*''Дорнберк (Монтеспино)''*''Идрија (Идрија)''*''Кал над Каналом (Кал ди Канале)''*''Канал на Соча (Канале д’Изонцо)''*''Кобарид (Капорето)''*''Комен (Комено)''*''Мирен (Мерна)''*''Мост на Соча (Санта Луча д’Изонцо)''*''Опатје Село (Опакјасела)''*''Поднанос (Сан Вито ди Випако)''*''Ренче (Ранцијано)''*''Соча (Сонција)''*''Стањел (Сан Даниеле дел Карзо)''*''Tемница (Теменица)''*''Толмин (Толмино)''*''Трново (Тарнова дела Селва)''*''Церкно (Чиркина)''*''Цол (Цола)''*''Чепован (Кјаповано)''*''Чрни Врх (Монтенеро д’Идрија)''*''Чрниче (Черница Горицијана)''*''Шемпас (Самбасо)''*''Шмартно (Сан Мартино ди Квиска)''
3 Население
Словенците сочинуваат 11% од населението на покраината. Словенечкиот јазик како малцински е заштитен со закон во 9 општини. Населението во руралните општини Добердо дел Лаго, Савоња д’Изонцо и Сан Флоријано дел Колио) — претежно словенечко, но Словенците бројно се најзастапени во градот Горица. Во покраината живеат и Македонци.
Еве ги десетте земји чии државјани се најзастапени во покраината (31 декември 2010):* 1.603
* 1.153
* 1.092
* 851
* 799
* 646
* 502
* 431
* 427
* 374
4 Поврзано
* Горица и Градишка
* Јулиска Краина
Црква „Св. Богородица“ - Галате

Света Богородица — македонска православна црква во гостиварското село Галате.
Црквата се наоѓа северно од селото, на падините на Шар Планина. За време на османлиското ропство тогашната црква рушена од страна на Османлиите. Подоцна селаните изградиле мала капела. Денес изградена е црква во поголеми размери.
1 Поврзано
*Црква „Св. Никола“ - главната селска црква;
*Врапчиште
Once (песна од Pearl Jam)

„Once“ — песна од американска рок група Pearl Jam. Стиховите на песната се напишани од вокалистот Еди Ведер а музика е напишана од гитаристот Стоун Госард. „Once “ била издадена во 1991 година и е прва по ред на деби албумот на Pearl Jam, Ten (1991).
Црква „Св. Никола“ - Галате

Свети Никола — македонска православна црква во гостиварското село Галате.
Црквата е изградена во 1876 година. Црковниот ентериер е дело на претставителот на Дебарската школа, галичанецот Данаил Несторов.
Во 2017 година, црквата била ограбена.
1 Поврзано
*Црква „Св. Богородица“ - се наоѓа над на селото, на падините на Шара;
*Врапчиште
Џеки Шроф

Џајкишен Какубај Шроф ,( Мумбај, 1 февруари 1957) е индиски филмски глумац.
1 Животопис
Џајкишен е роден во Удгир, Латур, Махараштра. Неговиот татко, Какабај Харибај, бил припадник Гуџарата, а неговата мајка, Рита, Ујгурка од Казахстан. Живееле во Малабир Хил, познатото туристичко место во Мумбај, во областа Тин Бати. Имал постар брат кој умрел во 17 година. Пред да влезе во филмската индустрија, се појавувал во рекламите и имал споредна улога во филмот ''во потрага за љубовта''.
Својот филмски деби го имал во филмот Дева Анада, ''Имагинарен светец''. Во 1983 година, глумел во филмот ''Хероj'' Субаша Гај, во кој ја игра главната улога со Минакше Сесадра, поранешната на Мис на светот и на Индија и позната глумица. Со овој филм, кои постигнал огромен успех, Џеки Шроф станал голема звезда.
2 Приватен живот
Џеки се оженил со Ајша на 5 јуни 1987 година. Имаат две деца: синот, Хеманта Џаија, познатат како Тигар Шроф, исто така глумец, и ќерката Кришна.
3 Филмографија
година, Македонско име, Англиско име, улога
1983., ''Херој'', ''Hero'', Џеки Дада / Џај Кишан
1985., ''Јудх'', ''Yudh'', Инспектор Викрам (Вики)
''Твојот пријател'', ''Teri Meherbaniyan'', Рам
''Правдата Шива'', ''Shiva Ka Insaaf'', Шива / Бола
1986., ''Карма'', ''Karma'', Бау Такур
''Алах Рака'', ''Allah Rakha'', Алах Рака
1987., ''Ако само'', ''Kaash'', Ритеш Ананд
1989., ''Птица'', ''Parinda'', Кишан
''Црниот пазар'', ''Kala Bazaar'', Инспектор Камал Кимтилал
''Рам и Лакан'', ''Ram Lakhan'', Инспектор Рам Пратап Синг
''Тројство'', ''Tridevi'', Рави Матур
''Јас сум твојот непријател'', Main Tera Dushman'', Кишан Сривастав
1991., ''100 дена'', ''100 Days'', Рам Кумар
1992., ''Срцето е само за тебе'', ''Dil Hi To Hai'', Принц Харшвардан / Принц Говардан
1993., ''Негативец'', ''Khalnayak'', Инспектор Рам Кумар Синха
Кралот вујко, ''King Uncle'', Ашок Бансал
1994., 1942: љубовна приказна, ''1942: Love Story'', Шубшанкар
''Каскадер'', ''Stuntman'', Баџранџ Тивари
1995., Забава, ''Rangeela'', Раџ Камал
''Тројца браќа'', ''Trimurti'', Шакти Синг
1996., ''Оган-сведок'', ''Agni Sakshi'', Сураџ Капур
1997., Граница, ''Border'', Командирот на крилото Ананд "Енди" Бајва
1998., Вистинските вредности, ''Bandhan'', Такур Сураџ Пратап
2000., ''One 2 Ka 4'', Џавед Абас
''Мисија Кашмир'', ''Mission Kashmir'', Хилал Кохистани
''Бегалци'', ''Refugee'', Рагувир Синг
2001., ''Островска љубов'', ''Albela'', Прем Ариjа
''Бегунац'', ''Lajja'', Рагувир
2002., Девдас, Devdas, Чунилал Бабу
2003., ''Три sида'', ''3 Deewarein'', Џагу (Џагдиш Прасад)
''Бум'', ''Boom'', Адбул Вахаб Баркатали Ал Сабунчи 50/50 aka Чоте Миjа
2006., ''Еклавија: Кралска гарда'', ''Eklavya: The Royal Guard, Рана Јиотиваршан
2009., Вир, Veer, цар Мадавгара
2012., Удата за Америку, ''Married 2 America'', Пратап Синг
2013., ''Карпа 3'', ''Dhoom 3'', Икбал Кан
2014., ''Легенда'', ''Kochadaiiyaan'', Раја Махендран
''Среќна Нова Година'', ''Happy New Year'', Чаран Гровер
2015., ''Браќа'', ''Brothers'', Герсон Фернандес
2016., ''Комплетна куќа 3'', ''Housefull 3'', Урџа Нагре
2017., ''Саркар 3'', ''Sarkar 3'', Мајкл Валија
Black (песна од Pearl Jam)

„Black“ — песна од американска рок група Pearl Jam. Песната е петта на деби албумот на групата Ten (1991). Одликувајќи се со стиховите напишани од вокалистот Еди Ведер и музиката напишана од гитаристот Стоун Госард, песната „Black“ се зборува за првите љубовни врски, иако главно Ведер покажа силни емоции додека ја изведувал песната во живо во раните години. Во понатамошните изведби на песната во живо, Ведер кон крајот на инструменталниот дел од песната го додава и стихот „''Ние си припаѓаме еден на друг''“ („We belong together“).
Откако Ten постигнал комерцијален успех во 1992 година, издавачката куќа на Pearl Jam, Епик Рекордс ја повикала групата да ја објави песната како сингл. Бендот одбил, наведувајќи ја личната природа на песната. И покрај недостатокот на комерцијално единечно издание, песната успеала да достигне број три на списокот на ''Billboard Mainstream Rock Tracks''. Ремиксните верзии на песната биле вклучени во албумот на најголемите хитови на ''Pearl Jam 2004'', ''Rearviewmirror (1991–2003)'' и во 2009 година. Песната останала една од најпопуларните песни на бендот и на феновите.
Благородништво

Благородништво — посебен социјален општествен слој.
1 Историјат
Аристотел ја дал следнава дефиниција за благородништвото: „Благородништвото значи наследство на богатство и на чест“.
Во феудалното општество, благородништвото било доминантен општествен слој, со статус кој бил заснован на семејното потекло по раѓање или по служба. Благородништвото главно се стекнувало заради:
*извонредната војна способност или снага (витези, самураи)
*економска надмоќ, на пример голем посед
*доделено од владетелот (како награда за особени заслуги)
Благородништвото во Европа својот врв го доживеало во периодот од средниот век до крајот на XVIII век. Своите привилегии благородништвото постепено ги изгубило по Француската револуција. Во технолошки развиениот свет се покажало дека системот на граѓанско образование во индустријата, науката и власта, е поконкурентно.Оттогаш, со текот на времето, во речиси сите европски земји, благородништвото го изгубило статусот на повластен општествен слој.
2 Благородништвото како тема во уметноста
* „Грофот Монтекристо“ - расказ на италијанскиот писател Итало Калвино.* „Ноќен монолог на еден шкотски благородник“ (''Monologo notturno di un nobile scozzese'') - расказ на италијанскиот писател Итало Калвино.* „Смртта на баронот Гандара“ - расказ на чешкиот писател Карел Чапек.* „Грофицата“ - расказ на чешкиот писател Карел Чапек.
3 Поврзано
*Аристократија
*Руско благородништво
*Барон
*Гроф
*Вазал
Суканица

Суканица — јажевиден кичер коса направен со плетење на косата. Суканици може да се образуваат и со техниката позната како „усукај и подели“ (|twist and rip). Некогаш под суканици се подразбирале само кичерите коса кои се образуваат спонтано кога косата расте природно во подолг временски период без употреба на четка, чешел, ножици или брич. Суканиците денес се фризура за чие создавање и обликување е потребно многу време и трпение.
1 Настанок
Некои од најраните цртежи на суканици датираат од пред 3600 години, од Минојската цивилизација, една од најстарите европски цивилизации која се наоѓала на Крит (денес дел од Грција) . На островот Тера (денес Санторини, Грција) пронајдени се фрески на кои се лица со усукани коси стилизирани во долги суканици . Исто така на археолошките наоѓалишта пронајдени се староегипетски мумии перики.
2 Историја
Суканиците биле дел од историјата на многу духовни системи. Од христијанството до хиндуизмот, сплетената коса била симбол на многу духовно лице кое се обидува да се приближи до Бога, односно боговите.
Без обѕир на потеклото, сите култури носеле суканици во некој период од нивното постоење. Римски извори кажуваат дека Келтите ја носеле својата коса „како змии“. Германските племиња и Викинзите исто така ја носеле својата коса сплетена во кики кои денес се препознаваат како суканици. Суканици носеле и монасите на Етиопската православна тевахедо црква, светите луѓе на хиндуизмот, дервиши на исламот и други.
Постоеле верувања дека суканиците им даваат особена снага на оние кои ги носат. Според одредени верувања енергијата, пред сè животната енергија, излегувала од телото низ врвот на главата, а замрсената коса истото го успорува или спречува тоа и со тоа лицето го прави посилно и поблиско до боговите. Според библиската приказна натчовечката снага на Самсон доаѓала од неговите прамни коса.
3 Суканици кај растафаријанците
Растафаријанството е монотеистичко религиозно движење настанато во 1930-тите години на Јамајка. Неговите припадници веруваат дека Хајле Селасие бил божјо отелотворение и познати се како растафаријанци или расти.
Суканиците на главите на растафаријанците ги претставуваат нивните корени, поврзаноста со земјата, предците и природата. Исто така ја претставуваат гривата на лав, симболот на Африка. Истовременот се и еден вид побуна против белците, како контраст на нивната руса коса и култура. На почетокот ги носеле само оние кои полагале заклетва, за подоцна да ги прифатат повеќето растафаријанци. Должината на суканиците за нив претставувал мерка на мудроста, зрелоста и знаењето, како и тоа колку одредено лице е следбеник на движењето.
Even Flow (песна од Pearl Jam)

„Even Flow“ — песна од американска рок група Pearl Jam. Стиховите на песната се напишани од вокалистот Еди Ведер а и музика е напишана од гитаристот Стоун Госард.„Even Flow“ била издадена во 1992 година и е втора по ред на деби албумот на Pearl Jam, Ten (1991). Песната стигнала на трето место на ''Billboard Mainstream Rock Tracks''.
Ремиксверзии на песната биле вклучени во албумот на најголемите хитови на Pearl Jam во 2004 година, Rearviewmirror (1991-2003) и во 2009 година. Песната стаигнала на место број 16 на ''Billboard Mainstream Rock Tracks''.
Alive (песна од Pearl Jam)

„Alive “ — песна од американска рок група Pearl Jam. Стиховите на песната се напишани од вокалистот Еди Ведер. „Alive“ била издадена во 1991 година и е трета по ред на деби албумот на Pearl Jam, Ten (1991). Песната потекнува од инструменталната песна позната под името „''Dollar Short''“ и била вклучена на демо-снимка со надеж дека ќе се најде пејач за нејзина изведба. Вокалистот Еди Ведер добил копија од снимката и напишал стихови кои опишуваат човек кој за времето кога му било кажано дека човекот за кој мислел дека му бил татко, всушност не бил неговиот биолошки родител.
Ремиксверзии на песната биле вклучени во албумот на најголемите хитови на Pearl Jam во 2004 година, Rearviewmirror (1991-2003) и во 2009 година. Песната стаигнала на место број 16 на ''Billboard Mainstream Rock Tracks''.
Jeremy (песна од Pearl Jam)

„Jeremy“ — песна од американска рок група Pearl Jam. Стиховите на песната се напишани од вокалистот Еди Ведер а музиката на басистот Џеф Амент. „Jeremy“ била издадена во 1992 година како трет сингл од деби албумот на Pearl Jam, Ten (1991). Песната била инспирирација на Ведер кога во еден весник прочитал за еден средношколец кој се застрелал пред својот клас во училиште на 8 јануари 1991 година. Песната достигнала петто место на топ листите на ''Hot Mainstream Rock Tracks''. Таа првично не била прикажана на редовната табела за синглови на Билборд Хот 100, бидејќи во тоа време не била објавена како комерцијален сингл во САД.
Песната добила големи критики за неговото музичко видео, кое е во режија на Марк Пелингтон, објавено во 1992 година. Оригиналното музичко видео било режирано и продуцирано од Крис Цуфаро. По здобиената популарност, МТВ подоцна го забранила музичкото видео и ја објавила верзијата во режија на Пелингтон. Во 1993 година, видеото добило четири награди од МТВ Видео Музички Награди, вклучувајќи ја и наградата за најдобар спот на годината.
Страшниот суд (Микеланџело)

Страшниот суд (италијански: ''Il Giudizio Universale'') — фреска изработена од страна на италијанскиот ренесансен сликар Микеланџело, кој го покрива целиот ѕид на олтарот на Сикстинската капела во Ватикан. Фреската претставува опис на Второто пришествие на Христос и конечниот суд од Бога на целото човештво.
Изработката на фреската траела четири години помеѓу 1536 и 1541 година (подготовката на олтарниот ѕид започнала во 1535 година). Микеланџело започнал да работи на проектот дваесет и пет години откако го завршил таванот на Сикстинската капела и имал речиси 67 години кога го завршил. „Страшниот суд“ започнал во времето на папата Климент VII, но бил завршен во времето на папата Павле III.
Христос се наоѓа во средината, и тој гледа како ги раздвојува праведните од десната рака и грешниците од левата страна. Под него лево се грешниците, како и демоните, кои ќе ги мачат засекогаш. На десната страна се гледаат праведниците кои се искачуваат од своите гробови со помош на ангели за да живеат вечен живот на небото.
Веднаш до Христос е Ева, а околу него се светци, од кои повеќето умреле од маченичка смрт. Мачениците се насликани заедно со уредите кои ја предизвикале нивната смрт. Света Екатерина носи дел од тркалото, бидејќи била распната на тркало; Лаврентиј Римски ја држи решетката на која тој бил испечен жив; Свети Себастијан има стрели бидејќи неговото тело било прободено со стрела до смрт; Свети Вартоломеј ја држи сопствената кожа.
Ten (албум)

„Ten“ — деби студиски албум на американскиот рок бенд Pearl Jam, објавен на 27 август 1991 година преку Епик Рекордс. По распуштањето на бендот Mother Love Bone, басистот Џеф Амент и Стоун Госард, заедно со вокалист Еди Ведер, гитаристот Мајк Мекриди и тапанарот Дејв Крусен го формирале Pearl Jam во 1990 година. Поголемиот дел од песните започнале како инструментални, на кои Ведер додал стихови за теми како што се депресија, бездомништво и злоупотреба.
Албумот во времето кога бил издаден не постигнал поголем успех, сè до крајот на 1992 година кога на списокот на Билборд 200 стигнал до второто место. Албумот имал три хит синглови: „Alive“, „Even Flow“ и „Jeremy“.
Pearl Jam по излегувањето на албумот бил обвинет за „отскокнување“ од гранџот, и покрај фактот што албумот бил снимен и објавен пред Nevermind на Nirvana. Во февруари 2013 година, албумот ја надминал продажбата од 10 милиони парчиња, станувајќи 22-иот што го сторил тоа во ерата на Nielsen SoundScan и истиот е сертифициран од RIAA. Албумот останал најкомерцијалниот и најуспешен албум на Pearl Jam.
Терихи

Терихи (француски и маркиски: ''Terihi'') — мал ненаселен карпест остров. Островчето се наоѓа 300 метри јужно од Мохотани. Вкупната површина на островчето е 0.15 км<sup>2</sup> и вкупната должина на брегот е 3.4 километри. Во 1992 година островот бил вметнат во Природниот резерват Мотане и е заштитена област.
1 Галерија
2 Поврзано
*Француска Полинезија
* Маркиски Острови
3 Наводи
Вретено (предење)

Вретено – вид алатка на која при рачно предење се намотува преѓата. Предењето со помош на вретено и фурка е најстарата техника на предење која за предење на волна понекаде се задржала до ден-денес.
1 Опис
Вретеното е дрвено стапче долго околу 40 см, со најголем пречник од околу 1 см кое кон краевите конусно се стеснува во два врвови.
Со вретено можат да се испредат кратки влакна од волна, лен, коноп и памук во цврста и долга нишка – преѓа.
При предењето, очистената и влачената волна најпрво се врзува на фурката, а потоа предачката ја преде така што постепено со прстите извлекува влакна од фурката и со вртење на вретеното ги усукува во континуирана нишка и ја намотува на него.
За порамномерно и побрзо вртење на вретеното, на истото се додавал прешлен кој можел да биде фиксен или да се вади.
2 Историја
Од праисторијата па сè до средниот век, предењето се вршело со користење само на две алатки, фурката и вретеното.
Најстарите докази за предењето датираат околу 5000 години п.н.е. Роданот, кој е измислен во Индија, во Европа дошол во средниот век и овозможил забрзување на процесот како и поголема рамномерност на преѓата.
3 Вретеното како тема во уметноста
* „Песната на вретеното“ (српски: ''Pjesma vretena'') - песна во проза на српскиот писател Иво Андриќ од 1918 година.* „Вретено“ — кус расказ на македонската писателка Сања Михајловиќ-Костадиновска од 2018 година.
4 Галерија
Александар Митровиќ (фудбалер)

Александар Митровиќ (|Александар Митровић; роден на 16 септември 1994 година) — српски професионален фудбалер кој моментално настапува за англискиот Фулам и фудбалската репрезентација на Србија на позицијата напаѓач. На 18-годишна возраст, Митровиќ бил именуван во топ 10 талентите за категорија на фудбалери во Европа до 19 години, селектирани од страна на УЕФА.
Тој е младински производ на Партизан, но на почетокот на кариерата бил позејмен наТелеоптик, но сепак останал како дел од првиот тим, со кој ја освоил Суперлигата на Србија во својата прва сезона. По две сезони во Партизан тој му се приклучил на белгискиотАндерлехт за клупски рекорд од 5 милиони евра, постигнувајќи 44 гола во 90 натпревари во сите натпреварувања во период од две сезони. Тој ја освоил Белгиската про-лига во својата прва сезона со клубот, и бил најдобар стрелец во лигата во својата втора сезона. Во 2015 година тој се преселил во Премиер лигата во тимот на Њукасл за 13 милиони фунти.
Митровиќ и помогнал на српската репрезентација под 19 години да го освои Европското првенство под-19 години во 2013 година, каде бил именуван за најдобар играч на турнирот. Од таа година, тој исто така е стандарден сениорски репрезентативец со над 20 настапи.
Журешница

Журешница — река на јужната падина на Бушева Планина, северно од Демир Хисар.
1 Течение
Извира на 1390 м.н.в. северозападно од Крушево. Во Црна Река се влева кај с. Сладуево, на 625 н.м.в. Поминува низ селата Острилци и Журче. Долга е 17,8 км. Зафаќа сливно подрачје од 41,7 км<sup>2</sup>.
Фату Хива

Фату Хива — најјужниот остров на Маркиските Острови во Француска Полинезија. Воедно островот е и најизолиран од сите населени Маркиски Острови, а најбилок сосед му е островот Моту Нао.
1 Име
Името на островот на маркиски е Фати Ива (''Fatu Iva''). Како и да е, името запишано од страна на Европејците било ''Фати Хива'', по примерот на останатите маркиски имиња на острови кои имаат збор ''Хива'' во самиот назив. Така, иако изговорот е без „х“ сепак буквата се пишува. Претходното име било Остров Магдалена (шпански: ''Isla Magdalena'').
2 Историја
Првиот запис од страна на Европејците бил од шпанската експедиција Алваро де Мендења на 21 јули 1595. Првото име на островот зададено од Европејците бил Магдалена.
3 Администрација
Административно, Фати Хива ја сочинува истоимената општина (комуна), дел од административната единица Маркиски Острови на прекуморската француска заедница Француска Полинезија. Административен центар е селото Омоа.
4 Демогрфаија
Според податоците од 2007 година, Фату Хива имал население од 587 жители, населени во селата:
*Хана Ваве
*Омоа
*Уиа
5 Поврзано
*Маркиски Острови
*Француска Полинезија
Туамоту

Туамоту (|Îles Tuamotu, официјално ''fr'') — архипелаг во Тихиот Океан составен од скоро 80 атоли и острови. Административно, архипелагот е дел од Француска Полинезија, прекуморска заедница на Франција. Вкупната копнена површина на Туамоту е 850 км<sup>2</sup>, а морската територија е скоро колку територијата на Западна Европа. Туамоту има вкупно население од околу 16.000 жители. Автохтоното население на Туамоту се Полинезијци, Туамотуанци, и зборуваат на туамотски јазик.
1 Демографија
Според податоците 2007, Туамоту, заедно со Гамбиеровите Острови, имале население од 18.317 жители. Автохтон јазик на Туамоту е туамотскиот јазик, освен на Пука-Пука и Маркиските Острови каде се зборува маркиски јазик.
2 Географија
Иако архипелагот е расштркан на огромна територија, вкупната површина на копното на островите е 885 км<sup>2</sup>. Климата на островите е тропска и топла, без други сезони. Релативната просечна температура е 26 степени целзиусови. Островите немаат постојани езера и реки со свежа вода, па питка вода се собира од дождовница. Низ историјата не се забележани вулкански активности.
3 Поврзано
* Француска Полинезија
* Полинезија
Белица (Кожуфска)

Белица (Кожуфска) — река на источната падина на планината Кожуф.
1 Течение
Белица извира на источната падина на планината Кожуф, поминува низ селото Серменли и се губи во Гевгелиското Поле. Во горниот тек се вика Песок Река.
2 Поврзано
* Кожуф
* Серменли
Прешлен (предење)

Прешлен – прстен или сферичен предмет наместен на долниот дел на вретеното за да ја зголеми и одржува брзина на вртење на истото. Со векови прешлените биле изработувани од многу различни материјали: јантар, рог, коска, корал, стакло, метал (железо, олово, оловни легури) и дрво (даб). Често за изработка се користеле и локални материјали како: креда, варовник, песочник, шкрилци и др.
1 Историја
Најстарите познати алатки за кои се смета дека се прешлени се дупнати камчиња кои датираат од пред 12 000 години и тежат во просек 9 грама, од кои околу стотина се откриени во едно натуфиско наоѓалиште во близина на селото Еин Гев, во Израел.
Во антиката, „“ била гатачка вештина што користела прешлени за вретена. Тие исто така се користеле како потпори за вотивни практики (пред да се исполни желбата) или како ex-votos.
Подоцна, роданот го симнал од тронот вретеното околу 1530 година, и потоа ималку малку прешлени. Најновите датираат од околу 1930 година.
2 Галерија
3 Поврзано
* Вретено (предење)
* Фурка (предење)
Готен (издавачка куќа)

Готен - издавачка куќа, со седиште во Скопје.
1 Организација и менаџмент
Издавачката куќа „Готен“ е основана во 2010 година. Нејзиното седиште се наоѓа на следнава адреса: Улица „Пролет“ бр. 25, Скопје. Таа има постојана соработка со Здружението на независни писатели во организацијата на разни настани, како и со мрежата „Традуки“.
2 Изданија
Во каталогот на „Готен“, во рамките на повеќе едиции, се објавени поголем број белетристички и публицистички дела.
2.1 Едиција „Контемпоранеа“
* Саша Илиќ, ''Берлинско окно''* Кристоф Хајн, ''Туѓиот пријател''* Зигфрид Ленц, ''Минута молчење''* Андреас Маер, ''Собата''* Даша Дрндиќ, ''Лајка формат''* Ели Амир, ''Жртвено јагне''* Ким Мунзо, ''Размерот на трагедијата''* Сретен Угричиќ, ''На незнајниот јунак''* Милош Живановиќ, ''Разбивање''* Алси Ердоган, ''Градот во црвена наметка''* Мартин Зутер, ''Small World''* Ирена Брежна, ''Неблагодарната туѓин(к)а''* Зибиле Берг, ''Мажот спие''* Јудит Херман, ''Летовиште, подоцна''* Андрија Матиќ, ''Шахта''* Лука Бекавац, ''Дрење''* Срѓан В. Тешин, ''Под линијата''* Алида Бремер, ''Градината на Олива''* Владан Матиевиќ, ''Многу малку светлина''* Неџад Ибрахимовиќ, ''Инкапсулирани тела''* Саша Станишиќ, ''Како војникот го поправа грамофонот''* Милорад Поповиќ, ''Карнера''* Катја Ланге – Милер, ''Злобните овци''* Миха Мацини, ''Избришана''* Антонио Баришиќ, ''Ќе се сретнеме пак''* Аг Аполони, ''Завивањето на волкот''* Имануел Мифсуд, ''Во името на таткото''* Пјер Џ. Мејлак, ''Ноќта те разубеди''* Аријан Лека, ''Домашна змија''* Срѓан Срдиќ, ''Сатори''* Бети Фајон, ''Дишечкото возвишение''* Емир Имамовиќ, ''Трето полувреме''* Еди Матиќ, ''Грималда''* Терезија Мора, ''Сеништето''
2.2 Едиција „Лантерна“
* Милена Драгиќевиќ-Шешиќ и Сањин Драгоевиќ, ''Менаџмент на уметноста во турбулентно опкружување''* Здравко Савески, ''Демократија: Модели и дилеми''* Драган Клаиќ, ''Подвижност на имагинацијата''* Жарко Паиќ, ''Визулени комуникации – Вовед''* Давор Буињац, ''Креативните индустрии''* Соња Бриски узелац, ''Визуелен текст''* Милан Мијалковиќ и Катарина Урбанек, ''Скопје – светското копиле''
2.3 Едиција „Алказар“
* Роберт Алаѓозовски, ''Готен''* Константин од Островица, ''Сеќавањата на еден јаничар''* Горан Петровиќ, ''Опсада на црквата Свети Спас''* Тијт Алексеев, ''Поклонение''* Виктор Хорват, ''Турско огледало''
2.4 Едиција „Enfant Terrible“
* Нина Прља, ''Обоени приказни''* Бранко Прља, ''Куси приказни 1-4''* Берт Стајн, ''3 минути и 53 секунди''
2.5 Едиција „Магични приказни“
* Снежана Петрова-Џамбазова, ''Другарска азбука''* Туве Јансон, ''Тато Мумин и морето''* Марија Ралповска, ''Фрагарија''* Марија Ралповска, ''Осумте чувари''* Марија Ралповска, ''Рај во пеколот''
2.6 Едиција „Милениум Модерна“
* Леонид Андреев, ''Јуда Искариот''* Јетон Незирај, ''Падот на Ајфеловата кула''
3 Официјално мрежно место
[www.gotenpublishing.com Официјална интернет-адреса]
Лева Река (Преспанска)

Лева Река (Преспанска) — река во Македонија. Реката тече наоѓа меѓу планиантаБигла и Плакенска Планина, десно од патот Ресен-Охрид. Нјезиното течение продолжува низ селото Лева Река и се разводнува во Преспанската Котлина.
1 Наводи
2 Поврзано
*Бигла (планина)
*Плакенска Планина
Жужелица

Жужелица е река на северните падини на планината Голак. Тече од југ кон север и се влева во Брегалница источно од селото Бигла и западно од Делчево. Должината на реката изнесува 6,3 километри со наклон од 15-25%. Има вода преку целата година.
1 Поврзано
*Бигла
*Брегалница
2 Наводи
Австралски Острови

Австралски Острови (француски: ''Îles Australes'') или Туха Пае (австралски: ''Tuha'a Pae'') — архипелаг во Тихиот Океан, најјужната островска група во Француска Полинезија, која е дел од Франција. Географски, Австралските Острови се составени од две посебни островски групи: Тупуајски Острови и Басови Острови. Луѓето се познати по плетењето пандан. Вупната површина на островите е околу 150 км<sup>2</sup> и живеат околу 6.300 луѓе. Тупуаи се смета за административен главен град.
1 Острови
* Тупуајски Острови:
** Марија
** Риматара(),
** Руруту(),
** Тупуаи(),
** Раивавае,
* Басови Острови :
** Рапа Ити,
** Маротириски Остров
Марија и Маротири не се погодни за живот, како и малите островчиња околу главните острови кои се наведени погоре.
2 Поврзано
* Француска Полинезија
* Полинезија
Просничка Река

Просничка Река — река која се наоѓа во југоисточниот дел на падините на планинскиот масив Мокра Планина, југозападно од Велес, поминува низ селото Мелница и се влева во десната страна од Тополка.
1 Поврзано
* Мокра Планина
* Велес
* Мелница
* Тополка
2 Наводи
Гамбје

Гамбје (|Îles Gambier или fr) — мал архипелаг во Тихиот Океан, дел од Француска Полинезија. Вкупната површина на островите се 30 км<sup>2</sup> и има население од 1319 жители. Островите се продолжеток на Туамоту но сепак се сметаат за посебни острови поради нивната култура и јазик. Мангареванскиот јазик е поблизок со маркиските јазици, а покрај тоа, островите се од вулканско потекло а Туамоту се атоли.
1 Географија
Главните острови се Мангарева. Само овие имаат 26.6 км<sup>2</sup> и население од 1319 жители според податоците од 2016 година. Главен град на островите е Рикитеа. Највисока точка на островите е планината Даф со 441 метри.
Островите Гамбје се составени од островите:
* Темое, атол составаен од повеќе малечки островчиња
* Мангарева
** острови во централната лагуна, населени само повисоките места:
*** на север е Мангарева и Румареи;
*** на североисток е Аукена;
*** на југоисток Акамару, Макапу, Мекиро, Атумата и Теохотепохату;
*** на југ Камака, Макароа, Мануи, Моту Теику;
*** на запад Тараваи, Ангакауитаи, Тепу Нуи и Моту-о-Ари;
** ниски острови во коралниот гребен, ненаселени:
*** на северозапад е Теноко;
*** на север се Папури, Теауаоне и Пуауму;
*** на североисток се Ваиатекеуе, Теауоту, Апоу, Туаеу, Тотегегие, Тарауру Роа и Гаиоио;
*** на исток се Тауна и Текава;
*** на југоисток е Коуаку;
*** на запад понекогаш се издига над морето Токоруа.
2 Галерија
3 Поврзано
* Француска Полинезија
* Полинезија
4 Наводи
*Jared Diamond, ''Collapse: How Societies Choose to Fail or Succeed'' (2005), Ch. 3
Нова Река

Нова Река — река во Македонија. Реката тече во северниот дел на Струмичкото Поле, северно од селото Банско и југоисточно од градот Струмица, се надоврзува на Моноспитовскиот Канал.
1 Поврзано
*Струмичко Поле
*Банско
*Струмица
*Моноспитовски Канал
2 Наводи
Cóntact 59

Cóntact 59 (''се чита'': „Контакт 59“) — млад бенд оформен во Скопје од членови кои свират слободна музика со разноликост и разнобојност во мелодијата. Музичкиот жанр кои тие го негуваат е инди-рок и пост-панк. Биле победници на скопскиот „Лузер Фест“ во 2016 година.
Ерзана

Ерзана Превала (моминско презиме Бериша; Скопје, 11 февруари 1978) — македонска поп-пејачка, која е препознатлива по нејзиниот хит ''„Ноќна кралица“'' со кој настапила на Макфест во 1998 година и ја освоила наградата за најдобра изведба. Има син Доријан. Живее во Хартфорд, Конектикат, САД, заедно со нејзиниот сопруг Аријан Превала. Некогаш била добро позната албанска пејачка, но пеела на македонски, ќерка на пејачката Агрон Бериша, Ерзана Бериша, настапувала на повеќе македонски фестивали во минатото, од кои произлегле нејзините хитови. Исто така и нејзиниот брат Линдон Бериша е музичар што е до ден-денес активен. Нејзиниот единствен албум т.н. „Без зборови“ важел за еден од најпродаваните во времето кога била актуелна. Ерзана како женски изведувач направила многу за забавната музика. Нејзиниот албум претставувал нешто многу и дотогаш нечуено на овие простори. Таа била една од првите македонски пејачки што направила соработка со странски рапер што пее на англиски јазик — во големиот хит „Колекционер“.
Спуст

Спуст — натпреварувачка дисциплина во алпско скијање. Додека другите дисциплини во алпско скијање, слалом, велеслалом, супервелеслалом и алпска комбинација, ја истакнуваат техниката, според „Правилата на меѓународни натпревари“ на Меѓународната скијачка федерација (ФИС), спустот ги истакнува „шесте компоненти – техника, храброст, брзина, ризик, физичка подготвеност и процена“. На меѓународните натпревари брзините од 130 км/ч се редовни. Натпреварувачите мора да заземат ефикасна аеродинамична позиција за да го минимизира отпорот на воздухот и да ја зголеми брзината.
1 Историја
Првичните правила за натпреварувањата во спуст биле поставени од сер Арнолд Лун за Британското државно првенство во скијање во 1921 година. Рекордната брзина од 160 км/ч (граница од 100 милји на час) ја поставил Јохан Клери во 2013 година на натпревар од Светскиот куп во Лауберхорн.
2 Патека
Правилата на Меѓународната скијачка федерација ги опфаќаат одликите како ширина на патеката, безбедносни мерки, висинска разлика, должина на патеката, стил и поставување на капиите.*Ширина – патеките типично се широки 30 м со проширувања за скокови
*Безбедност – опасните места на патеката треба да бидат заштитени со огради и мрежи
*Висинска разлика – висинската разлика на патеката треба да биде од 450 до 1100 м за мажи и 450 до 800 м за жени. Висинската разлика на трки со две возења може да биде помала
*Врати – патеката е означена со врати, наизменично со сина и црвена боја. Вратите се состојат од по два пара стапови меѓу кои е растегнато платно во црвена или сина боја. Ширината на поедина врата е најмалку 8 м.
3 Опрема
Опремата за спуст е различна од онаа за другите алпски дисциплини со помали брзини. Скиите се подолги 30% во однос на оние во слалом, за поголема стабилност при големи брзини. Штеките се закривени така што одат околу телото на скијачот кога тој зазема аеродинамична позиција. Како и во другите алпски дисциплини, натпреварувачите во спуст се облечени во прилепена облека за да го минимизира отпорот на воздухот, а кацигите се задолжителни.
Во обид да ја зголеми безбедноста, Меѓународната скијачка федерација во сезоната 2003-2004 го зголеми минималниот полупречник на кривините од 40 на 45 м, и ја определи минималната должина на скиите, 218 см за мажи и 210 см за жени.
4 Трки
За разлика од трките во слалом и велеслалом каде натпреварувачите возат две возења, во трките во спуст има само едно возење. Времињата на едно возење се движат од минута и пол до две и пол минути во натпреварите од Светскиот куп, и мора да бидат преку 1 минута за да ги задоволат минималните меѓународни стандарди.
Најуспешни победници на сите времиња во спуст се Австријанката Ане-Мари Мозер Прел (36 победи, 7 наслови во Светскиот куп) и Австриецот Франц Кламер (25 победи, 5 наслови во Светскиот куп). Американката Линдзи Вон моментално доминира во натпреварите во спуст за жени со 37 победи и 7 наслови во Светскиот куп.
5 Поврзано
*Алпска комбинација
*Слалом
*Супервелеслалом
*Велеслалом
Орешка Река

Орешка Река — река во Македонија, која извира на Орешка Планина (Даутица), западно од Велес, поминува низ селото Ореше, по кого и го добила името и се влева во реката Бабуна од десната страна. Зафаќа сливно подрачје од 26,67 км<sup>2</sup>.
1 Поврзано
* Даутица
* Ореше
* Бабуна
Крушевичка Река

Крушевичка Река — река во средишниот дел на Македонија.
1 Тек
Реката извира во јужниот дел на планината Клепа, поминува низ селото Крушевица и јужно од селото Росоман се влева од левата страна во Црна Река.
2 Галерија
3 Поврзано
* Црна Река
* Крушевица
Кабис

Кабис ДООЕЛ — трговско друштво основана во 2014 година, кое се занимава со преработка, производство и трговија со овошје на големо.
Сопственик на друштвото е Љубе Стојчевски, кој се преселил во селото Љубојно, каде го започнал семејниот бизнис. Најголем дел од производите на друштвото се јаболкови, но покрај јаболка се преработуваат аронија и цвекло.
Ротума

Ротума — остров, кој заедно со околните мали островчиња, сочинуваат зависна територија на Фиџи. Ротума е татковина на Ротуманците, кои на островот сочинуваат околу 2000 жители, а низ цело Фиџи околу 10.000 Ротуманци.
1 Географија
Островот е со вулканско потекло и се наоѓа на 646 км северно од Сува. Самиот остров Ротума е 13 км долг и 4 км широк и со вкупна површина од 43 км<sup>2</sup>. Ротума е 12 најголем остров во Фиџи. Островот е составен од два поголеми дела, од кој источниот е значително поголем. Теснецот меѓу овие два дела е широк само 230 метри.
2 Демографија
Иако островот политички е дел од Фиџи уште од 1881 година, Ротуманџите имаат култура која е слична со Полинезија, особено со Тонга, Самоа, Футуна и Увеа. Поради полинезискиот изглед и посебниот ротумански јазик, Ротуманците сочинуваат призната малцинска група во рамките на Фиџи. Ротуманците претежно живеат во Фиџи, а не на Ротума. Ротуманците се многу конзервативни и отпорни на промени, па така на пример во 1985 година 85% од Ротуманците биле против Ротума да се отвори за туризам.
3 Поврзано
*Фиџи
*Меланезија
4 Наводи
* , Island Directory, United Nations Environment Programme
*A.M. Hocart, Notes on Rotuman Grammar, Journal of the Royal Anthropological Institute, London, 1919, 252.
Гала (јаболко)

Гала — јаболка со благ и сладок вкус. Јаболкото „гала“ е рангирано на второ место во 2006 година на списокот на најпопуларни јаболка во Соединетите Американски Држави, по црвениот делишес и пред златниот делишес. Бојата на кората е неизедначена.
1 Изглед и вкус
Гала јаболката се вертикално шарени, пред сѐ со портокалова боја. Тие се слатки и ароматични, може да се додаваат во салати, готвени, или да се јадат сурови и се особено погодни за создавање на сосови.
2 Историја
Првата јаболкница со гала била една од многуте садници засадени во Нов Зеланд во 1930-тите од страна на Ј. Х. Кид.
3 Сезона
Гала јаболка се одгледуваат од мај до септември во северната полутопка, но, како и повеќето јаболка, се достапни речиси целата година преку употреба на ладно складирање и контролирана атмосфера за одгледување.
Аукена

Аукена (мангаревански: ''Aukena'') — петти најголем остров во групата острови Гамбје во Француска Полинезија. Аукена е на пола пат меѓу Мангарева и Акамару, односно 5 км оддалеченост од Мангарева. Аукена е околу 2.5 км долг и 0.5 км широк. Вкупната површина на островот е 1.35 км<sup>2</sup> и има население од само 40 жители.
1 Галерија
2 Поврзано
* Гамбје
* Француска Полинезија
Камака

Камака (мангаревански: Kamaka) — мал остров во Тихиот Океан. Географски островот е дел од островската група Туамоту, но политички е сместен во Гамбје, и двете островски групи се дел од Француска Полинезија. Островот е на 11.7 километри јужно од Мангарева во рамките на истата лагуна. Камака е долг околу 1 километар и 700 метри широк, со вкупна површина од 0.5 км<sup>2</sup>. Највисоката точка на островот е 166 метри.
Северозападно од Камака е островот Макароа а на североисток е островчето Мануи. Островот Камака не е населен.
1 Галерија